కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఆసీస్ బుల్లి కెప్టెన్‌తో టీమిండియా కరచాలనం.. హుందాగా వ్యవహరించిన చిల్లర్
మెల్‌బోర్న్‌లో విజయం అనంతరం సంప్రదాయం ప్రకారం టీమిండియా ఆటగాళ్లు ఆస్ట్రేలియా క్రికెటర్లతో కరచాలనం చేశారు. భారత ఆటగాళ్లతో కరచాలనం చేసిన వారిలో ఏడేళ్ల ఆసీస్ కో-కెప్టెన్ ఆర్కీ చిల్లర్ కూడా ఉన్నాడు.
Samayam Telugu | Updated:
Dec 30, 2018, 07:49PM IST
ఆసీస్ బుల్లి కెప్టెన్‌తో టీమిండియా కరచాలనం.. హుందాగా వ్యవహరించిన చిల్లర్
హైలైట్స్
గుండె సంబంధిత వ్యాధితో బాధపడుతోన్న ఆర్కీ చిల్లర్
ఆస్ట్రేలియా క్రికెట్ జట్టుకు కెప్టెన్ అవ్వాలనేది అతని కోరిక
మేక్ ఏ విష్ ఆస్ట్రేలియా ఫౌండేషన్ ద్వారా కల నెరవేర్చుకున్న ఏడేళ్ల చిల్లర్
మెల్‌బోర్న్ వేదికగా ఆస్ట్రేలియాతో జరిగిన మూడో టెస్టులో టీమిండియా ఘన విజయం సాధించిన సంగతి తెలిసిందే. 137 పరుగుల తేడాతో గెలుపొందిన ఇండియా నాలుగు టెస్టుల సిరీస్‌లో 2-1 ఆధిక్యం సాధించింది. సిరీస్‌ను సొంతం చేసుకోవాలనే ఆత్మవిశ్వాసంతో జనవరి 3న నుంచి నాలుగో టెస్టు ఆడేందుకు సిడ్నీ బయలుదేరుతోంది.
Visit Site
Recommended byColombia
ఇదిలా ఉంటే, మెల్‌బోర్న్‌లో విజయం అనంతరం సంప్రదాయం ప్రకారం టీమిండియా ఆటగాళ్లు ఆస్ట్రేలియా క్రికెటర్లతో కరచాలనం చేశారు. భారత ఆటగాళ్లతో కరచాలనం చేసిన వారిలో ఏడేళ్ల ఆసీస్ కో-కెప్టెన్ ఆర్కీ చిల్లర్ కూడా ఉన్నాడు. మూడో టెస్టు కోసం ప్రకటించిన ఆసీస్ జట్టులో ఆర్కీ చిల్లర్ కూడా స్థానం పొందిన సంగతి తెలిసిందే. ఇతన్ని కో-కెప్టెన్‌గా నియమిస్తూ బాక్సింగ్ డే టెస్టుకు ఎంపిక చేశారు. కెప్టెన్ టిమ్ పైన్‌తో పాటు చిల్లర్ కూడా మెల్‌బోర్న్ టెస్ట్‌కు పగ్గాలు చేపట్టాడు. పైన్‌తో కలిసి టాస్‌కు వెళ్లాడు. పెవిలియన్ వద్ద కూర్చొని ఆటగాళ్లను ప్రోత్సహించాడు. ఇప్పుడు మ్యాచ్ అనంతరం టీమిండియా ఆటగాళ్లతో కరచాలనం చేయడానికి పెవిలియన్ నుంచి చాలా హుందాగా వచ్చాడు.
Also Read: ఆసీస్ కో-కెప్టెన్‌గా బుడ్డోడు.. అసలు ఎవరీ చిన్నారి, ఏంటీ కథ?
నిజంగా ఆసీస్ కెప్టెన్ స్వయంగా వచ్చి ప్రత్యర్థి ఆటగాళ్లతో కరచాలనం చేస్తే ఎలా ఉంటుందో చిల్లర్ ప్రవర్తించిన విధానం కూడా అలానే ఉంది. టీమిండియా ఆటగాళ్లు, అంపైర్లు, మిగిలిన స్టాఫ్‌తో ఆర్కీ చిల్లర్ కరచాలనం చేసిన వీడియోను క్రికెట్ ఆస్ట్రేలియా తమ అధికారిక ట్విట్టర్ ద్వారా ట్వీట్ చేసింది. చిల్లర్‌తో కరచాలనం చేసిన భారత ఆటగాళ్లు అతన్ని అభినందించారు. గుండె సంబంధిత వ్యాధితో బాధపడుతోన్న చిల్లర్‌కు ఆస్ట్రేలియా క్రికెట్ టీమ్‌కు కెప్టెన్ అవ్వాలని కోరిక. అతని కలను మేక్ ఎ విష్ ఆస్ట్రేలియా ఫౌండేషన్ నిజం చేసింది. ఆస్ట్రేలియా క్రికెట్‌తో మాట్లాడి బాక్సింగ్ డే టెస్టుకు చిల్లర్‌ను ఆసీస్ కెప్టెన్‌ను చేసింది.
Onya Archie! What a week he's had leading the Aussie team in Melbourne. And great stuff here from the Indian playe… https://t.co/SeY4scAgdK
&mdash; cricket.com.au (@cricketcomau) 1546146458000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.